CELEX: C2006/086/84
Language: et
Date: 2006-04-08 00:00:00
Title: Kohtuasi T-63/06:  16. veebruaril 2006  esitatud hagi — Eyropaïki Dynamiki  versus  EMCDDA

8.4.2006   
            
            
               ET
            
            
               Euroopa Liidu Teataja
            
            
               C 86/45
            
         16. veebruaril 2006 esitatud hagi — Eyropaïki Dynamiki versus EMCDDA
   (Kohtuasi T-63/06)
   (2006/C 86/84)
   Kohtumenetluse keel: inglise
   Pooled
   
      Hageja: Eyropaïki Dynamiki — Proigmena Systimata Tilepikoinoniion Pliroforikis kai Tilematikis AE (Ateena, Kreeka) (esindaja: advokaat N. Korogiannakis)
   
      Kostja: Euroopa Narkootikumide ja Narkomaania Seirekeskus (EMCDDA)
   Hageja nõuded
   
               —
            
            
               Tühistada EMCDDA otsus hinnata hageja pakkumine mittevastavaks ja sõlmida leping eduka pakkujaga,
            
         
               —
            
            
               mõista EMCDDA-lt välja kõik hageja kohtukulud ja muud kulud ning tehtud kulutused, mis on tekkinud seoses käesolevaga hagiga; samuti pakkumismenetlusega seoses tekkinud kahju.
            
         Õiguslikud alused ja peamised argumendid
   Hageja esitas oma pakkumise vastusena kostja avatud pakkumise kutsele tarkvara programmeerimise ja konsultatsiooni teenuse ostmiseks (ELT 2005/S 187-183846). Hageja vaidlustab tema pakkumise tagasilükkamise ja teise pakkujaga lepingu sõlmimise otsuse.
   Hageja väidab oma hagis, et vaidlustatud otsus on vastuolus mittediskrimineerimise ja läbipaistvuse põhimõtetega, samuti on see vastuolus direktiivi 92/50 (1) ja finantsmäärusega (2). Hageja väidete kohaselt lükati tema pakkumine tagasi põhjusel, mis ei olnud märgitud pakkumise kutses. Hageja väidab samuti, et kostja ei küsinud hagejalt selgitust ja seega rikkus hea halduse põhimõtet. Viimasena leiab hageja, et vaidlustatud otsus sisaldab ilmseid hindamisvigu.
   
      (1)  Nõukogu 18. juuni 1992. aasta direktiiv 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, lk1).
   
      (2)  Nõukogu 25. juuni 2002. aasta määrus nr 1605/2002 (EÜ, Euratom), mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1).